Donacia marginata

Donacia marginata Chrysomelidae familiako kakalardoa da. Eremu Paleartikoan hedaturik dago. Euskal Herrian ere aurkitzen da.

 Taxonomia 
David Heinrich Hoppe alemaniar entomologoak deskribatu zuen Zientziarako 1795. urtean.

 Deskribapena 
Kakalardo txikia da, 8 eta 10 mm artean neurtzen ditu. Orokorrean brontze kolorea du, elitroen ertzak more-urdin kolorekoak dira. Elitroen aurrealdean ere orban urdinak ager daitezke. Elitroak puntutxoen lerro ugariz beteta daude. Pronotoa luze xamarra da.

Antenek gorputzaren erdiaren luzera dute gutxi gorabehera.

 Habitata 
Zingira eta bestelako uretako landaretan agertzen da, Sparganium erectum espezieari lotuta bereziki.

 Bizi zikloa 
Helduak maiatza eta abuztua artean ikusten dira. Hostoetan egoten dira, epidermisaz eta agian polenaz elikatzen baitira. Emeak urpean dauden ataletan jartzen ditu arrautzak eta handik jaiotzen diren beldarrak ere hosto artean ikusten dira.

 Iruditegia 

 Erreferentziak 

 Kanpo estekak 

Kategoria:Chrysomelidae
Kategoria:Euskal Herriko koleopteroak